**UPUTE I OBAVIJESTI KANDIDATIMA**

Javni natječaj za prijem u službu **na neodređeno vrijeme** u Jedinstveni upravni odjel, Odsjek za proračun i financije na radno mjesto **referent za računovodstvo i naplatu gradskih prihoda** objavljen je u „Narodnim novinama“ br. 94/2025 dana 25. svibnja 2025. godine. Prijave se podnose osobno ili poštom preporučeno u roku od 8 (osam) dana, te je krajnji rok 03. srpanj 2025. godine.

**Opis poslova radnog mjesta referent za računovodstvo i naplatu gradskih prihoda:**

- obavlja poslove kontiranja i knjiženja računovodstvene dokumentacije

- vodi i ažurira knjigovodstvene evidencije koje se odnose na gradske prihode

- vodi analitičku evidenciju imovine i vrši obračun amortizacije

- obavlja druge poslove po nalogu pročelnika i voditelja Odsjeka

**Podaci o plaći:**

Plaću službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće.

Koeficijenti složenosti poslova propisani su Odlukom o koeficijentima za obračun plaće službenika i namještenika u upravnom tijelu Grada („Službeni glasnik Grada Slunja“ 3/24, 10/24). Za radno mjesto referenta utvrđen je koeficijent 1,55. Osnovica za obračun plaće iznosi 975,60 €.

**Provjera znanja i sposobnosti**

Za kandidate prijavljene na natječaj koji ispunjavaju formalne uvjete natječaja provest će se testiranje radi prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao svoju prijavu na natječaj.

Za svaki dio provjere kandidatima se dodjeljuje određeni broj bodova od 1 do 10. Intervju se provodi samo sa kandidatima koji su ostvarili najmanje 50% ukupnog broja bodova na testiranju.

Mjesto i vrijeme testiranja biti će objavljeno na web stranici Grada Slunja www.slunj.hr, te na oglasnoj ploči Grada na adresi Trg dr. Franje Tuđmana 12, najmanje 5 dana prije testiranja.

**Pravni i drugi izvori za pripremanje kandidata za testiranje**

-Zakon o lokalnoj i područnoj (regionalnoj) samoupravi (Narodne novine 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) – Glave: V. Tijela jedinica lokalne i područne (regionalne) samouprave; VI. Upravni odjeli i službe JLP(R)S; VIII. Imovina i financiranje JLP(R)S i IX. Akti JLP(R)S

-Zakon o službenicima i namještenicima u lokalnoj i područnoj (regionalnoj) samoupravi ("Narodne novine" 86/08, 61/11, 4/18 i 112/19)

-Zakon o proračunu („Narodne novine" 144/21)

-Pravilnik o proračunskom računovodstvu i računskom planu („Narodne novine“ [1](https://narodne-novine.nn.hr/clanci/sluzbeni/full/2014_10_124_2374.html)5[8/23,](https://narodne-novine.nn.hr/clanci/sluzbeni/full/2016_09_87_1886.html) 154/24)

P**ravila testiranja**

Od kandidata će, po dolasku na provjeru znanja, biti zatraženo predočenje odgovarajuće osobne isprave radi utvrđivanja identiteta.

Nakon identifikacije, kandidatima će biti podijeljena pitanja. Točan odgovor na pitanje nosi od 1-5 bodova (broj bodova utvrđuje se ovisno o težini pitanja). Smatra se da je kandidat uspješno prošao testiranje ako je ostvario najmanje 50% bodova.

Za vrijeme provjere znanja i sposobnosti nije dopušteno:

* koristiti se bilo kakovom literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se odvija provjera
* razgovarati s preostalim kandidatima ili na bilo koji drugi način remetiti koncentraciju ostalih kandidata.

Ukoliko kandidat prekrši naprijed navedena pravila bit će udaljen s provjere znanja, a njegov rezultat Povjerenstvo neće priznati niti ocjenjivati.

Testiranje (pisani test vezan uz poznavanje propisa) traje 45 minuta.

S kandidatima koji su uspješno položili pismeni dio testa obavlja se intervju. Intervju obuhvaća: provjeru socijalnih vještina (komunikacija i socijalni kontakt), osobnih kvaliteta relevantnih za posao (zainteresiranost, motiviranost), te osobnosti kandidata.

Rezultati intervjua boduju se od 1do 10.

Nakon provedenog testiranja i intervjua Povjerenstvo za provedbu natječaja utvrđuje

Rang listu kandidata prema ukupnom broju bodova ostvarenih na testiranju i intervjuu Kandidati koji su pristupili testiranju imaju pravo uvida u rezultate provedenog postupka. Izabrani kandidat mora dostaviti uvjerenje o zdravstvenoj sposobnosti po primitku rješenja o prijmu u službu.